Diari Oficial de la Generalitat Valenciana


Sumari del DOGV 4747, del 06-05-2004 (2004/4419)

ORDE de 22 d'abril de 2004, de la Conselleria d'Agricultura, Pesca i Alimentació, per la qual es regula el procediment per a la sol·licitud, tramitació i concessió d'ajudes directes comunitàries en el sector lacti de la Comunitat Valenciana, per als anys 2004, 2005 i 2006.
---------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4747

Data del DOGV
:   06-05-2004

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2004/4419


Data del document
:   22-04-2004

Organisme emissor
:   Conselleria d'Agricultura, Pesca i Alimentació

Tipus de document
:   Ordre

Descriptors 

:   * suport econòmic
    * ajuda a l'agricultura
    * producte lacti
    * explotació agrària
    * ajuda pública

ORDE de 22 d'abril de 2004, de la Conselleria d'Agricultura, Pesca i Alimentació, per la qual es regula el procediment per a la sol·licitud, tramitació i concessió d'ajudes directes comunitàries en el sector lacti de la Comunitat Valenciana, per als anys 2004, 2005 i 2006. [2004/X4419]
  
Les ajudes al sector lacti tenen com a objectiu compensar els possibles efectes que sobre les rendes dels productors poguera tindre la disminució acordada del suport als mercats en l'última reforma de la PAC.
  
Estes ajudes s'han arreplegat en el Reglament (CE) 1.782/2003 del Consell, pel qual s'establixen disposicions comunes aplicables als règims d'ajuda directa en el marc de la política agrícola comuna, i s'instauren determinats règims d'ajuda als agricultors, i en el Reglament (CE) 2.237/2003 de la Comissió, de 23 de desembre de 2003, pel qual s'establixen normes detallades de l'aplicació de determinats règims d'ajudes previstos en el títol IV del Reglament (CE) 1.782/2003.
  
Les ajudes previstes en este reglament són de dos tipus: la denominada prima làctia i els pagaments addicionals.
  
Sense perjuí de l'aplicació directa i immediata dels reglaments comunitaris referits, així com de la normativa bàsica estatal consistent en el Reial Decret 543/2004, de 13 d'abril, resulta convenient transcriure certs preceptes, i també concretar, puntualitzar i assenyalar determinats aspectes d'esta última, a fi de facilitar als ramaders de la Comunitat Valenciana l'accés a les ajudes.
  
Per això, a proposta de la Direcció General d'Investigació i Innovació Agrària i Ramaderia, en ús de les atribucions conferides per l'article 35 de la Llei de Govern Valencià
  
ORDENE
  
Article 1. Objecte
  
La present orde establix les condicions per a la sol·licitud, tramitació i concessió a la Comunitat Valenciana de les següents ajudes regulades en el Reial Decret 543/2004, de 13 d'abril, per als anys 2004, 2005 i 2006:
  
a) Prima làctia, establida en l'article 95 del Reglament (CE) 1.782/2003 del Consell, de 29 de setembre de 2003, pel qual s'establixen disposicions comunes aplicables als règims d'ajuda directa en el marc de la política agrícola comuna, pel qual s'instauren determinats règims d'ajuda als agricultors i pel qual es modifiquen els Reglaments (CEE) 2.019/1993, (CE) 1.452/2001, (CE) 1.453/2001, (CE) 1.454/2001, (CE) 1.868/1994, (CE) 1.251/1999, (CE) 1.254/1999, (CE) 1.673/2000, (CEE) 2.358/71 i (CE) 2.529/2001.
  
b) Pagaments addicionals, establits en l'article 96 del Reglament (CE) 1.782/2003.
  
Article 2. Beneficiaris
  
Seran beneficiaris de les ajudes, els titulars d'explotacions ramaderes ubicades totalment, o en la seua major part, en el territori de la Comunitat Valenciana, que complisquen els requisits de l'article 3 del Reial Decret 543/2004.
  
Article 3. Presentació de sol·licituds
  
1. Els interessats hauran de presentar sol·licitud dirigida al director general d'Investigació i Innovació Agrària i Ramaderia segons el model de l'annex I, en les condicions i terminis establits en l'article 8 del Reial Decret 543/2004 sobre sol·licitud i disposició transitòria única sobre la presentació de sol·licituds en 2004.
  
2. Les sol·licituds s'ompliran en tots els seus apartats i hauran d'anar firmades pel titular de l'explotació o per una persona degudament autoritzada per ell respecte d'això. En tot cas, quan el sol·licitant actue a través d'un representant, este haurà d'acreditar fefaentment tal condició, i també haurà d'expressar en la sol·licitud les seues dades personals.
  
3. A la sol·licitud s'adjuntarà, si no ho hagueren presentat en la campanya anterior o actual per a un altre règim d'ajuda directa comunitària, o si hi haguera modificacions, els següents documents:
  
- Fotocòpia del DNI.
  
- Fotocòpia del CIF o del NIF o de l'etiqueta d'identificació fiscal.
  
- Acreditació de la titularitat, per part del beneficiari, de les dades bancàries per al pagament de l'ajuda mitjançant un document normalitzat de manteniment de tercers.
  
- En el cas que en algun any, el termini de presentació de sol·licituds finalitze amb posterioritat al 31 de març i, si és necessari, la documentació justificativa d'haver reiniciat la producció.
  
4. Les sol·licituds es presentaran en les oficines de la Conselleria d'Agricultura, Pesca i Alimentació o en els altres llocs i formes a què es referix l'article 38 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, sempre que l'explotació o, si és procedent, la major part de la superfície de les parcel·les agrícoles detallades en la sol·licitud d'ajuda ?superfícies- es trobe ubicada a la Comunitat Valenciana.
  
Article 4. Import de les primes làcties
  
1. La prima làctia serà concedida per any natural, per explotació i per quilogram de quota disponible amb dret a prima.
  
2. L'import anual de la prima làctia per 1.000 quilograms de quota disponible amb dret a prima serà el següent:
  
a) 8,15 euros per a l'any 2004,
  
b) 16,31 euros per a l'any 2005,
  
c) 24,49 euros per a l'any 2006.
  
Article 5. Criteris de concessió dels pagaments addicionals
  
1. Els pagaments addicionals establits en el Reial Decret 543/2004, es concediran d'acord amb els fons assignats a la Comunitat Valenciana per als anys 2004, 2005 i 2006. La distribució es realitzarà de la següent forma:
  
- El 80% del pagament addicional proporcionalment a la prima làctia rebuda.
  
- El 20% del pagament addicional proporcionalment a la prima làctia rebuda, entre aquelles explotacions que complisquen almenys un dels requisits establits en els punts a, b, c i f de l'article 7 del Reial Decret 543/2004.
  
2. En el cas d'explotacions associatives, els imports unitaris màxims establits en el punt 3 de l'article 6 del Reial Decret 543/2004, s'aplicaran per a cada persona física existent en elles, sempre que complisca algun dels següents requisits:
  
- Ser jovençà, segons es definix en l'article 2 del Reial Decret 347/2003.
  
- Ser dona.
  
- Ser agricultor professional, segons es definix en l'article 3 del Reial Decret 347/2003.
  
- Ser treballador a temps total en l'explotació.
  
3. Quedaren exclosos del benefici del pagament addicional, els productors, que durant l'any en què els sol·liciten, pretenguen transferir la seua quota o hagen sol·licitat participar en un programa d'abandó, així com aquells que incomplisquen les exigències de qualitat de la llet i se'ls prohibisca, a partir de la publicació d'esta orde, la comercialització de la llet d'acord amb el Reial Decret 1.679/1994.
  
Article 6. Pagament de les ajudes
  
1. La tramitació del pagament s'ajustarà al que determina el Decret 178/1996, de 2 d'octubre, del Govern Valencià, pel qual es designa la Conselleria d'Agricultura, Pesca i Alimentació com a organisme pagador de les despeses corresponents a la Política Agrícola Comuna.
  
2. El pagament de les ajudes i de les primes serà a càrrec de la línia pressupostària T4.730 (Aplicació a la Comunitat Valenciana de la Política Agrícola Comunitària) del programa 714.50 (Ordenació i Garantia Agrària en el Marc de la PAC) del pressupost de la Generalitat Valenciana
  
Els controls i els períodes de pagament de les ajudes es realitzaran segons el mencionat Reial Decret 543/2004.
  
DISPOSICIÓ TRANSITÒRIA
  
Única. Presentació de les sol·licituds en 2004
  
No obstant el que es disposa en l'article 8 del Reial Decret 543/2004 i tenint en compte les especials circumstàncies de l'any 2004, les sol·licituds corresponents al dit any es podran presentar fins al 15 de maig de 2004, inclusivament.
  
DISPOSICIONS FINALS
  
Primera
  
Es faculta la Direcció General d'Investigació i Innovació Agrària i Ramaderia perquè dicte les disposicions necessàries per al desenvolupament i l'aplicació d'esta orde.
  
Segona
  
La present orde entrarà en vigor el mateix dia de la publicació en el Diari Oficial de la Generalitat Valenciana.
  
València, 22 d'abril de 2004
  
La consellera d'Agricultura, Pesca i Alimentació,